CELEX: 62013CN0588
Language: da
Date: 2013-11-20 00:00:00
Title: Sag C-588/13 P: Appel iværksat den 20. november 2013 af Telefónica S.A. til prøvelse af kendelse afsagt af Retten (Ottende Afdeling) den 9. september 2013 i sag T-430/11, Telefónica mod Kommissionen

25.1.2014   
            
            
               DA
            
            
               Den Europæiske Unions Tidende
            
            
               C 24/10
            
         Appel iværksat den 20. november 2013 af Telefónica S.A. til prøvelse af kendelse afsagt af Retten (Ottende Afdeling) den 9. september 2013 i sag T-430/11, Telefónica mod Kommissionen
   (Sag C-588/13 P)
   2014/C 24/18
   Processprog: spansk
   
      Parter
   
   
      Appellant: Telefónica S.A. (ved abogados J. Ruiz Calzado, M. Núñez Müller og J. Domínguez Pérez)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Den appellerede kendelse ophæves.
            
         
               —
            
            
               Det fastslås, at annullationssøgsmålet i sag T-430/11 kan antages til realitetsbehandling, og sagen hjemvises til Retten, for at denne tager stilling til sagens realitet.
            
         
               —
            
            
               Kommissionen tilpligtes at betale samtlige sagsomkostninger i forbindelse med behandling af sagens formalitet ved begge instanser.
            
         
      Anbringender og væsentligste argumenter
   
   
               1)
            
            
               Retten har begået en retlig fejl ved fortolkningen af artikel 263 TEUF, stk. 4, in fine. Retten har foretaget urigtig retsanvendelse ved at fastslå, at afgørelser om statsstøtteordninger som den anfægtede afgørelse kræver gennemførelsesforanstaltninger i medfør af traktatens nye bestemmelse.
            
         
               2)
            
            
               Retten har tilsidesat EU-retten ved fortolkningen af retspraksis om begrebet »den faktiske modtager« med henblik på at undersøge formalitetsspørgsmål i forbindelse med søgsmål iværksat til prøvelse af afgørelser, hvorved en statsstøtteordning erklæres ulovlig og uforenelig.
               
                           —
                        
                        
                           Nærmere bestemt har Retten foretaget en urigtig fortolkning af begrebet »faktisk modtager« i retspraksis, og den har gengivet de faktiske omstændigheder forkert, idet den har anvendt det på de transaktioner, som sagsøgeren har foretaget efter den 21. december 2007.
                        
                     
                           —
                        
                        
                           Retten har ligeledes begået en retlig fejl hvad angår transaktionerne foretaget før den 21. december 2007 ved fortolkningen af begrebet »faktisk modtager« i retspraksis.
                        
                     
         
               3)
            
            
               Retten har begået en retlig fejl ved at træffe en afgørelse, som tilsidesætter retten til effektiv domstolsbeskyttelse. Den appellerede kendelse anvender et rent teoretisk begreb herfor, som hindrer sagsøgeren adgang til — og uden at skulle tilsidesætte retsforskrifter — at anfægte den anfægtede afgørelse for domstolene ved hjælp af den præjudicielle procedure.